गौरीकुंज सभागृह में किशोर सांस्कृतिक प्रेरणा मंच के बैनर तले रेहमान अली संगीत प्रेमियों और शहरवासियों से रूबरू हुए। इस दौरान उन्होंने कार्यशाला भी ली। वेस्टर्न और शास्त्रीय संगीत पर पूछे गए एक सवाल पर उन्होंने संगीतकार नौशाद अली का शेर पढ़ते हुए कहा – अभी साजे दिल के तराने बहुत हैं, अभी जिंदगी के फंसाने बहुत हैं, दरे गैर पर भीख मांगों ना फन की, जब अपने ही घर में खजाने बहुत हैं..। रेहमान ने कहा कि हमारा कल्चर हमारा है। दो तरह के कलाकार होते हैं एक वो जो सुनकर हासिल करते हैं और दूसरे वे जो सीखकर प्राप्त करते हैं। उस्ताद या गुरु से सीखकर हासिल करने वाला ही बाजी मारता है।